



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE – proiect**

**05.01.2018**

Ca urmare a solicitării de emitere a acordului de mediu adresată de SC FRASINUL SRL cu sediul în localitatea Anieş, nr. 59, comuna Maieru, pentru proiectul: *„*Înființare perimetru de extragere de agregate minerale Șirioara 5, din albia majoră a râului Șieu*”,* propus a fi amplasat în Șirioara-extravilan, comuna Șieu-Odorhei, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 8107/13.07.2017, ultima completare cu nr. 14327/27.12.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *03.01.2018*, că proiectul: *„„*Înființare perimetru de extragere de agregate minerale Șirioara 5, din albia majoră a râului Șieu*”,* propus a fi amplasat în Șirioara-extravilan, comuna Șieu-Odorhe, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la:*

*- punctul 2, lit. a), cariere, exploatări miniere de suprafaţă, altele decât cele prevăzute în anexa nr. 1 şi la*

*- punctul 10, lit. e) construirea drumurilor, altele decât cele prevăzute în anexa nr. 1 ”;*

*b) - proiectul se realizează pe un teren arabil, proprietate a SC FRASINUL SRL;*

*- suprafața de teren pe care se realizează proiectul este S=11600 mp din care, suprafața exploatabilă este S= 5918 mp, diferenta S=5682 mp fiind reprezentată de suprafața pilierului de sigurantă cu lățimea l=5 m pentru vecinăți si de zona de protecție a cursului de apă Șieu l= 20 m.*

*- grosimea medie a stratului este de 1,92 m, volumul de resurse este 10.941m³, iar zăcământul are o copertă de cca. 0,8 m reprezentata de sol vegetal;*

*- se solicită pentru exploatare un volum de 10700 m3, iar exploatarea se va face eșalonat pe parcursul anului 2018;*

*- extracția agregatelor minerale se va face din perimetrul din terasă în fâșii longitudinale, cu lățimea de 5-7 m și lungimea de 20-60 m, într-o singură treaptă pe toată grosimea resurselor;*

*- accesul la perimetru se realizeaza de pe DN 17 pe un drum comunal care traversează localitatea Chintelnic. Racordarea accesului spre perimetru la Drumul Comunal Chintelnic-Șieu Cristur se face între cele două localități;*

*- fazele tehnologice includ:*

*- bornarea perimetrului de exploatare cu delimitarea pilierilor de siguranță;*

*- decopertarea zăcământului;*

*- extractia balastului folosind un excavator;*

*- încărcarea balastului extras în autocamioane și transportul acestora;*

*- executia lucrărilor de terasamente la taluzuri pentru configurare geometrică și stabilitate;*

*- finisarea taluzurilor și plantarea vegetatiei.*

*- nu se va exploata sub nivelul pânzei freatice;*

*- după lucrările de nivelare se vor planta arbuști, iar termenul de refacere a mediului va fi 15 martie 2019;*

*- materialul steril (sol vegetal și argilă), se va încărca cu excavatorul în autobasculante și se*

*va depozita pe o platforma de depozitare special amenajată;*

*c) nu se asigură utilităţi (alimentare cu apă, alimentare cu energie electrică), în perimetrul de exploatare;*

*- are avizul de gospodărire a apelor nr. 390 din 15.11.2017 emis de Administraţie Bazinală de Apă Someş - Tisa;*

*d) proiectul nu este situat în arie dens populată;*

*e)nu se utilizează substanţe periculoase pentru realizarea proiectului și pentru funcţionarea activității;*

*g) proiectul este situat în afara zonelor de protecţie specială sau în care standardele de calitate ale mediului, stabilite de legislaţie, au fost depăşite;*

*h) deşeurile rezultate, atât în etapa de realizare a investiţiei, cât şi în perioada de funcţionare a obiectivului, se vor colecta selectiv şi vor fi preluate de firme autorizate. Deşeurile menajere vor fi transportate şi depozitate prin relaţie contractuală cu operatorul de salubritate;*

*i) pământul rezultat din decopertare se va depozita în imediata apropiere a obiectivului și după extragerea zăcământului va fi utilizat pentru refacerea mediului şi a digului perimetral;*

*j) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă;*

*k) se utilizează resurse naturale regenerabile;*

*l) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*m) anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Comunei* Șieu-Odorhei*, prin publicare în presa locală şi afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/contestaţii/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, amplasamentul acestuia fiind situat în situl ROSCI0400 Şieu-Budac;*

*b) Proiectul propus este amplasat în Situl ROSCI0400 Șieu-Budac, desemnat sit de importanță comunitară pentru protejarea a 7 specii de pești, 1 specie de mamifere (vidra de râu) și 1 specie de amfibieni (buhai de baltă).*

*- s-a obținut avizul favorabil de la Agenția Națională pentru Arii Naturale Protejate, nr. 376/20.12.2017, cu următoarele condiții:*

*- pentru protecția speciilor de pești de interes comunitar - Aspius aspius, Barbus meridionalis, Gobio kessleri, Gobio albipinnatus, Gobio uranoscopus, Rhodeus sericeus amarus și Sabanejewia aurata - pentru conservarea cărora s-a declarat aria naturală protejată ROSCI0400 Șieu-Budac,* ***exploatarea nisipurilor și pietrișurilor se va face doar în perioada octombrie — martie****. Lucrările se vor realiza în afara perioadei de reproducere a speciilor de pești de interes comunitar, întrucât majoritatea speciilor ihtiofaunei își depun ponta pe un strat nisipos și pietros aflat în zone cu adâncime mică a apei — în vecinătatea malurilor, riscând astfel să fie compromisă întreaga generație prin activitățile realizate;*

*- respectarea cu strictețe a traseelor cailor de acces și transport al agregatelor;*

*- este interzisă folosirea utilajelor care prezintă un grad de uzură ridicat sau pierderi de carburanți și/sau lubrifianți;*

*- sunt interzise schimburile de lubrifianti și reparaţiile utilajelor și a mijloacelor de tranport utilizate în procesul tehnologic, pe perimetrul exploatării și în interiorul sitului;*

*- efectuarea cu stricteţe a reviziilor tehnice periodice pentru mijloacele auto pe toată perioada de exploatare a agregatelor minerale;*

*- folosirea de utilaje și mijloace de transport cu motoare performante, dotate cu atenuatoare de zgomot şi capotaje în vederea încadrării în nivelul de zgomot admis, respectiv limitarea, pe cât posibil, a activităților generatoare de poluare fonică;*

*- mijloacele de transport al materialului extras vor fi acoperite cu prelate, pentru evitarea pierderilor de balast în timpul transportului;*

*- materialele necesare pe perioada execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu; se interzice depozitarea necontrolată a deșeurilor;*

*- nu se vor construi drumuri de acces noi, ci se vor utiliza doar cele existente și nu se va circula pe malurile râului;*

*- se interzice tranzitarea cursului râului, prin apă, cu orice mijloace de transport sau utilaje și se vor folosi podurile de acces existente;*

*- se vor respecta prevederile legale în domeniul mediului, în scopul evitării daunelor aduse mediului, biodiversității și oamenilor; se va ține evidența tuturor categoriilor de deșeuri generate și a modului de liminare al acestora, impunându-se o instruire a angajaților ce deservesc perimetrul de exploatare, în vederea gestionării în mod corespunzător al acestora;*

*- viteza autobasculantelor pe teritoriul ariei protejate și în vecinătatea acesteia va fi redusă până la 5 km/oră, în vederea diminuării poluării fonice;*

*- în perioadele caracterizate de temperaturi ridicate, se vor stropi la intervale de timp regulate drumurile de acces, în vederea limitării poluării cu praf a zonelor adiacente drumului de exploatare;*

*- se interzice distrugerea, arderea și tăierea vegetaţiei ierboase și lemnoase, precum și folosirea tratamentelor chimice în interiorul și în vecinătatea lucrărilor, în orice perioadă a anului;*

*- depozitarea agregatelor minerale extrase în urma activităților din cadrul proiectului se va realiza în afara albiei majore a râului Șieu;*

*- deoarece zona unde se va desfășura acest proiect este posibil a fi frecventată de populațiile locale de vidra Lutra lutra, iar terenul oferă condiții de supravieţuire și reproducere pentru această specie precum și pentru specii de amfibieni, recomandăm interzicerea oricăror activităţi de exploatare și transport agregate minerale în perioada de reproducere, pentru a se evita impactul negativ asupra speciilor de interes comunitar;*

*- este interzisă poluarea de orice fel a râului Șieu;*

*- este interzisă degradarea stabilității malurilor râului și exploatarea depunerilor de nisip și pietriș din albie, cu excepția situațiilor în care aceste lucrări sunt necesare din considerente ce țin de regularizarea cursului albiei și prevenirea producerii unor calamități naturale;*

*- nu se va interveni pentru schimbarea direcției de scurgere naturală a râului și nu se vor constitui coturi artificiale și baraje;*

*- lucrările trebuie să protejeze versanții și malurile (în vederea evitării prăbușirii malurilor în urma proceselor extractive, sunt interzise excavațiile în zonele în care malurile prezintă concavități, dar și lucrările de decopertare a teraselor râului Șieu;*

*- în cazul unui eveniment care pune în pericol mediul, se anunță imediat autoritățile pentru protecția mediului (inclusiv custodele, reprezentat de Agenția Națională pentru Arii Naturale Protejate A.N.A.N.P);*

*- se va face reconstrucția ecologică la finalul lucrărilor extractive, cu nivelarea și recopertarea cu sol vegetal și cu afânarea solului afectat de implementarea proiectului;*

*- este interzisă orice formă de recoltare, capturare și ucidere, distrugere sau vătămare, în cazul în care există/apar în zonă, a exemplarelor de vidra Lutra lutra, de amfibieni (buhaiul cu burta galbenă) — Bombina variegata, dar și deteriorarea și/sau distrugerea intenționată a locurilor de reproducere, de creștere, de hibernare și de odihnă ale acestora;*

*- se va respecta adâncimea maximă de exploatare și coordonatele punctelor înscrise în documentație;*

*- titularul activității va permite custodelui controlul modului de respectare a condiţiilor impuse prin aviz;*

*- nerespectarea de către titularul proiectului a condițiilor impuse prin aviz, dă dreptul custodelui să retragă acest document după notificarea scrisă și să aplice prevederile legale concomitent cu sesizarea autorităților competente;*

*- titularul proiectului va instrui personalul care va executa lucrările, asupra faptului că amplasamentul proiectului este situat în aria naturală protejată ROSCI0400 Șieu-Budac, asupra importanței desemnării acesteia, astfel încât să se asigure obiectivele de conservare ale ariei.*

*c) din analiza listei de control pentru etapa de încadrare privind evaluarea adecvată, finalizată în şedinţa Comisiei de Analiză Tehnică, nu rezultă un impact semnificativ asupra ariei protejate al proiectului propus.*

***Proiectul propus nu necesită parcurgerea celorlalte etape ale procedurii de evaluare adecvată.***

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Perimetrul temporar de exploatare va fi delimitat prin bornare şi va fi inscripţionat.*

*3. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Se vor asigura condiţii de umectare a căilor de acces în scopul prevenirii poluării atmosferei cu pulberi de praf.*

*7. Se vor lua măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite.*

*8. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*9. Se interzice spălarea utilajelor şi a mijloacelor de transport în albia sau pe malurile cursului de apă. Se interzice alimentarea cu carburanţi şi lubrefianţi a mijloacelor auto şi a utilajelor în perimetrul balastierei.*

*10. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*11. În timpul execuţiei lucrărilor se vor lua toate măsurile necesare în vederea menţinerii stării actuale de conservare a tipurilor de habitate naturale şi a speciilor de interes comunitar.*

*Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv*:

* *Ordinul M.M.D.D. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România, modificat prin Ordinul M.M.P. nr. 2387/2011;*
* *Ordinul Ministrului Mediului, Apelor şi Pădurilor nr. 46/2016 privind instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;*
* *H.G. nr. 1284/2007 privind declararea ariilor de protecţie specială avifaunistică ca parte integrantă a reţelei ecologice europene Natura 2000 în România, modificată şi completată prin H.G. nr. 971/2011;*
* *O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011, modificată şi completată prin O.U.G. nr. 31/2014, prin O.G. nr. 20/2014 aprobată cu Legea nr. 73/2015, prin O.G. nr. 7/2016 şi prin Legea nr. 95/2016.*

1. *La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*13. Pentru desfășurarea activității de extracţie de agregate titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare şi va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului, dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor acordului de mediu se sancționează conform legislației în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de HG 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr.554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

ÎNTOCMIT,

geogr. Elena Greab